Андреев Борис Николаевич

Андреев Борис Николаевич (28.01.1915, Кутана с., Сунтаар улууһа, Саха уобалаһа – 1985) — кыраайы үөрэтээччи, РСФСР оскуолатын үтүөлээх учуутала. Элгээйигэ Айылҕа түмэлин олохтообут.

 Олоҕун олуктара 
1915 сыллаахха Сунтаар улууһугар Кутанаҕа төрөөбүт.

1936 сылтан, Дьокуускайдааҕы педтехникуму бүтэрэн баран, Элгээйи оскуолатыгар учууталлаабыт. 

1941 сылтан Ньурба орто оскуолатыгар биология учууталынан үлэлээбит.

1961–1963 сс. — Дьокуускайга эдэр натуралистар станцияларыгар методиһынан үлэлээбит.

1963–1967 сс. — Сунтаар улууһугар Бүлүүчээн орто оскуолатыгар биология учуутала.

Кэлин Элгээйигэ көһөн, орто оскуолаҕа учууталлаабыт.

Учуонай, кыраайы үөрэтээччи Борис Николаевич Сунтаар улууһугар Элгээйигэ Айылҕа түмэлин тэрийбит.

 Наҕараадалара уонна ытык ааттара 
 Октябрьскай Революция уордьана
 РСФСР оскуолатын үтүөлээх учуутала
 ССРС уонна РСФСР норуотун үөрэҕириитин туйгуна
 Саха АССР культуратын үтүөлээх үлэһитэ
 Д. Ушинскай аатынан бириэмийэ лауреата
 ВДНХ Улахан үрүҥ көмүс мэтээлэ
 «Аҕа дойду сэриитигэр 1941-1945 сс. килбиэннээх үлэ иһин» мэтээл
 «Үлэ бэтэрээнэ» мэтээл

 Сигэлэр 
 Андреев Борис Николаевич 

Категория:Кыраайы үөрэтээччилэр
Категория:Учууталлар
Категория:Саха АССР культуратын үтүөлээх үлэһиттэрэ
Категория:Дьон:Элгээйи
Категория:Сунтаар улууһун учууталлара